Egpaar dood aangetref in CarolinaArgieffoto (Foto: Kent Williamson) ŉ Egpaar van Carolina in Mpumalanga is Dinsdagoggend dood aangetref in hul huis. “Die polisie is vanoggend omstreeks 07:10 na ŉ misdaadtoneel in Voortrekkerstraat ontbied. Die bure het onraad vermoed toe hulle besef hulle het die egpaar lanklaas gesien,” sê kol. Donald Mdhluli, woordvoerder van die polisie. Die beamptes het aan die deur geklop, maar daar was nie enige reaksie nie. Hulle het daarna die huis betree omdat die deur nie gesluit was nie. “Hulle het op die lewelose liggame van die 83-jarige man en 64-jarige vrou afgekom. Die persone is deur paramedici op die toneel dood verklaar.” Enigiemand met inligting word versoek om kapt. Hesekiel Msibi te kontak by 082 318 9570. Die provinsiale polisiekommissaris, lt.genl. Semakaleng Daphney Manamela, het die voorval ten sterkste veroordeel. Geen verdere inligting is in hierdie stadium beskikbaar nie.